Stalo sa tak po tom, čo si najvyšší výkonný orgán a. s. ZSE, ktorá vznikla k 1. novembru transformáciou zo š.p. ZSE, zvolil 29. októbra A. Devečku do čela predstavenstva. Okrem A. Devečku - bývalého odborného riaditeľa pre prevádzku a rozvoj elektrických sietí š.p. ZSE - sú v päťčlennom predstavenstve a.s. ZSE aj Igor Masár (podpredseda), Ľubomír Maco (bývalý riaditeľ š. p. ZSE), Zdeněk Soukup a bývalý finančný riaditeľ š. p. SPP Rastislav Jamrich. V najbližšom čase by mala zasadnúť dozorná rada ZSE, ktorá ustanoví svojho predsedu.
ZSE, a. s. vznikla so základným imaním 4,684 miliardy Sk a 468,4 milióna Sk je súčasťou rezervného fondu. Spolu 51 % akcií v a. s. ZSE predstavuje trvalá účasť FNM a 49 % dočasná účasť do privatizačného rozhodnutia vlády. Investor by mal do spoločnosti vstúpiť do júna 2002.
V rámci reštrukturalizácie š. p. ZSE sa k 1. novembru vyčlenili aj a. s. Bratislavská teplárenská (BAT) a Trnavská teplárenská (TAT). V prípade oboch by FNM mal v krátkom čase previesť na príslušné mestá 49 % akcií a 51 % by mala byť na základe zákona o veľkej privatizácii trvalá účasť fondu.
* Martin Kováčik zll